ร้านบุปเฟ่ยากินิคุ-ชาบู สไตล์ญี่ปุ่น ธีมโดราเอม่อน ทานได้ไม่อั้น 2 ชั่วโมง 
มี 2 ราคา คือ 380 บาท (หมู ไก่ ผัก อื่น ๆ ) และ 530 บาท (หมู ไก่ เนื้อ กุ้ง ซาซิมิ ซูชิ / ชาบู)
ราคา Net รวมเครื่องดื่มและของหวาน
ร้านตั้งอยู่ในซอยเมืองทองธานี ฝั่งซ้าย ก่อนข้ามสะพานไป มสธ.

- คุณภาพอาหารดี มีหลากหลายเมนู เมนูหมู เนื้อหมัก รสชาติดี 
  ขนาดกำลังดี แล่เนื้อไม่บางหรือหนาจนเกินไป แนะนำ เนื้อลายมัน ที่มีมันแทรกในเนื้อกำลังดี 
  ไม่เหนียวมากอร่อยค่ะ
- มีกุ้งแม่น้ำ(กุ้งไอโฟน) สดดี ตัวใหญ่ แต่สั่ง 1 ที่ ได้ 2 ตัว ='= ดังนั้น ต้องสั่งครั้งละ 2-3 ที่ค่ะ
- มีแซลม่อน สดใช้ได้ แต่ชั้นไขมันบางไป คุณภาพเฉย ๆ ไม่ได้ดีเลิศมากมาย 
  แค่พอทานได้และรู้สึกว่านี่คือแซลม่อน
- น้ำจิ้มปิ้งย่างรสชาติดี (รสออกหวาน) ส่วนซีฟู้ดก็พอใช้ได้
- ใช้วิธีสั่งอาหารกับพนักงาน ไม่มีกระดาษเมนูให้ขีดสั่ง 
- อาหารมาช้า เมนูที่สั่งไปมีตกหล่นททุกรอบ อาจจะ 1 หรือ 2 เมนู
- พนักงานอัธายาศัยดี แต่มีน้อย และชอบยืนบริเวณหลังร้าน เรียกยาก
- หาที่จอดรถยาก คนรอคิวเยอะ (ถ้ามาช่วงมื้ออาหารพอดี)
- ของหวานมี น้อยไปหน่อย แค่ 2 อย่าง คือ ขนมปังช่วยจำ (ปังเย็น น้ำแข็งไส ถั่วแดง) 
   กับวุ้นแปลภาษา(เต้าฮวยฟรุตสลัด) // ไม่มีผลไม้

ร้านมี 2 สาขา คือ สาขาเมืองทองธานี  087-559-9501 และ สาขาทาวน์อินทาวน์ 086-981-0770





